**Medarbejdernes Honorarfond i Novo Gruppen**

Medarbejdernes Honorarfond i Novo Gruppen, herefter Honorarfonden, har afholdt sit seneste møde i maj 2015. Vi har brugt de penge, som de medarbejdervalgte til Novo Nordisk bestyrelse, indbetaler til Honorarfonden.

Det er værd at bemærke, at ikke alle medarbejdervalgte støtter Honorarfonden. De vil hellere selv bruge deres penge fra bestyrelsesarbejdet.

Men nedenfor, har jeg listet de velgørende projekter, som vi har støttet og hvorfor.

**Awa Aid**. Vi har i en årrække støttet denne organisation, der søger støtte til skiftende projekter. Denne gang er projektet deres døveskole i Gambia, der skal have en mur omkring, samt have etableret elektricitet. Muren skal forhindre de mange tyverier fra skolen. Det elektriske system på skolen er forældet og i perioder forsvinder lyset i lokalerne. Vi støttede med 33.000,- kr.

**Handicappede børns Ferie**.

En selvejende institution, der hjælper handicappede børn på ferie i Danmark. Ferien afholdes i feriehuse indrettet til handicappede. En del af feriehusene er ret nedslidte. Et af feriehusene på Fanø trænger til en omfattende renovering. Da huslejen er symbolsk, så trængte famillier også kan være med, får institutionen næsten ingen lejeindtægter. De søgte derfor bl.a. tilskud til en lift. Vi donerede 30.000,-, hvilket liften koster.

**Rice Above Foundation:**

En organisation, vi tidligere har støttet til en mobil klinik til tandlægeydelser. Organisationen støtter dette. Tandlægebussen opererer i Cebu på Fillipinerne. Den drives af tandlægestuderende og frivillige tandlæger. Nu søger organisationen hjælp til en varevogn, Mitsubichi L300 til deres arbejde. Den gamle er næsten udslidt. Vi støttede med 50.000,-.

**Børnelejren på Langeland:**

støttede vi med 30.000,-. Pengene går til ferie til dårligt stillede børn. Politiske kræfter mener, at sådanne børn ikke skal holde ferie, så vi fandt det vigtigt.

Børnelejrene er blevet udvidet, fra 27 pladser til 63 børn og det koster selvfølgelig. Lejren er bygget op om en gammel bondegård og det er den der er blevet udvidet. Lejren bliver i øvrigt drevet af frivillige.

**Bedre psykiatri Forening:**

Drejer sig om støtte til pårørende til psykisk syge. Støtten drejer sig om rådgivning, samt diverse aktiviteter. Da psykiatrien også generelt har været udsat for beskæringer af de offentlige midler, fandt vi det nødvendigt at støtte dette arbejde. Der er jo ikke blevet færre psykisk syge, så behovet er der. Vi støttede med 10.000,- kr.

**Den sorte Gryde:**

Er sikkert kendt af mange. Det er en organisation der fremstiller mad til hjemløse, og de søgte hjælp. Vi støttede med 20.000,- kr.

**Støtteforeningen Olivias Venner:**

Oliviaskolen i Uganda blev startet i 1996 af lokale beboere. Skolen ligger i landsbyen Karuguuza i den vestlige del af landet. Formålet er, at give børnene en mulighed for en god uddannelse, i nærområdet. Skolen har intet køkken og foreningen søgte støtte til etablering af dette. Der blev bevilget 20.000,-kr.

**Ishtar, De etniske Rødstrømper:**

Hensigten med foreningen er, at fremme inklusion bl.a. ved kontakt mellem indvandrere og danskere. At støtte målgruppens selvværd At styrke det det frivillige sociale arbejde i lokalområdet, samt abejde målrettet for at skabe et mere familievenligt Nørrebro.

Der ansøgtes om støtte til udstyr til køkkenet i Korsgade, hvor der er mulighed for, at købe et billigt måltid mad. Der bevilgedes 10.000- kr. til dette.

**Adwayas Venner:**

Der søgtes støtte til et børnehjem, hvor der p.t. bor 25 drenge. Missionen fra foreningen er, at give børnene en akademisk uddannelse for på den måde, at bryde den sociale arv. Der søges 50.000,- kroner, der skal gå til skolegang, uniformer, bøger, tøj, lægehjælp og medicin samt andre fornødenheder. Der satses også på, at lære børnene social adfærd mellem hinanden.

Der blev bevilget 50.000,- kr.

**Foreningen Børns Udvikling og Uddannelse i Kenya:**

Her blev ansøgt til udvidelse af skolen Marvel Junior Academy, der ligger i et fattigt kvarter i Mombassa i Kenya. Der søgtes om 20.000,- k. til færdiggørelsen af projektet. Dette vil give mulighed for, at undervise flere børn op til 8. klasse. 20.000 kr. bevilget.

**Foreningen CHIMALAYA Charity:**

Foreningen søger penge til understøttelse af en mødregruppeklinik udvidelse til medicinsk udstyr til udvikling af børns sundhed i Nepal. Der bevilgedes 30.000,- kr.

**Donation Denmark/ Romania:**

Der søgtes om støtte til transport af nødhjælp. Vi støttede 2 transporter samt inkontinens lagner til fattige og ældre handicappede. Der støttedes med 30.000,- kr.

**Privat forening ved Annette Skov.**

Der ansøgtes om garn til hækling af tøjdyr, der sælges for 99,- kr. Hæklerne arbejder gratis, og salget har financieret 30.000,- kr. til støtte til skole i Sierra Leone, der arbejder imod pigeomskæring. Honorarfonden bevilgede 7.500,- til garn.

**Dansk Indisk Børnehjælp:**

Søgte støtte til beplantning af Papaya plantage på sponsoreret børnehjem, Danish Indian Childrens Home i Arni. Overskuddet fra den fremtidige plantage, skal gå til at finansiere flere skolebørn. Der bevilgedes 26.000,- kr

**ADHD foreningen:**

Blev støttet med 40.000,- kr. til sommerlejr for familier med ADHD.

**Himmerlands Humanitære Forening:**

Fik 35.000,- kr. til støtte for børnehjemsbørn i Rusland, der så kan få et sommerferieophold i Danmark.

**Hovedstadens Røde Kors:**

Søgte støtte til værestedet ”Terminal 1” for socialt udsatte grupper. Der søges til diverse aktiviteter. 21.000,- bevilget.

**Livline i sorgen:**

Sorg kan være meget farlig, endda livstruende. Her sætter foreningen ind i forhold til bearbejdning af sorgen hos pårørende, der har mistet barn, søskende eller forældre.

Der bevilgedes 10.000,- kr.

**NGO play 31**

Organisationen arbejder med fredsskabende aktiviteter i Sierra Leone. I 2002 sluttede en af de blodigste og mest brutale borgerkrig i Afrikas historie. Resultatet af denne krig efterlod et massivt had befolkningen imellem. Foreningen arrangerer store fodboldfestivaler for derigennem at hjælpe til fredelig sameksistens, hvilket virker. 20.000,- kr. bevilgedes.

**Make a Wish:**

En forening, der hjælper børn med livstruende sygdomme ved, at give dem en god oplevelse. Det er Make-A-Wish Ønskefondens vision at sikre udbredelsen af Make-A-Wish Ønskefonden i Danmark, så alle danske børn med livstruende sygdomme får mulighed for, at få et ønske opfyldt. Måske en flyvetur i helikopter, en ting eller andet. Vi bevilgede 50.000,- kr.

**Støtteforeningen til Selvhjælp i Uganda:**

Her søges støtte til bekæmpelse af hageorms infektion. Det er en infektion med en indvoldsorm, der kan være meget alvorlig, men som kan behandles med pennicilin. Der arbejdes på vaccine imod det.

Der blev bevilget 20.000,- kr.

**Dansk Folkehjælp:**

Nepal har som bekendt været alvorligt ramt af jordskælv. Der søgtes om støtte til genopbygning af huse til de ramte. 55.000,- bevilgedes.

Niels Larsen,

Formand for Medarbejdernes Honorarfond i Novogruppen.